Oktober 2010 - Nr. 1 by Morten Rasmussen - Issuu\nGeneralforsamling i Skanderborg Skakklub.\nStilling fra Skanderborg EMT 2010.\nBror Johannes Larsen - Jesper Dalberg.\nMads til VM i juniorskak.\nResultater i Vejleturneringen. Resultater i VRS EMT Turnering. Hyggeskak hver tirsdag.\nStærk EMT turnering af skanderborgspillerne.\nAsger J. Andersen - Finn Andersen.\nSkanderborg triumferer i vejleturneringen 2010.\nLøsninger på opgaver.\nNyt fra Bestyrelsen ! ( af Anders Haarup ) Velkommen tilbage fra en forhåbentlig såvel god som velfortjent sommerferie. Når dette blad er på gaden, ja så er efteråret over os og skaksæsonen 2010/2011 er godt i gang. Det er nu rart ☺ Hvis vi lige skal se lidt tilbage siden sidst vores klubblad udkom, ja så må jeg sige, at der faktisk er sket en hel del. Jeg vil her prøve at genopfiske nogle af de ting, som der har fundet sted. Ved DM som blev afholdt i Hillerød i perioden 27. marts til 5. april havde vi deltagelse af 2 spiller og de gjorde en rigtig flot figur. I landsholdsklassen var vi repræsenteret ved Mads Andersen og han fik 3½ mod de forventede 2,75 hvilket bestemt må betragtes som værende bestået. Den anden deltager som bestemt også bestod, det var Morten Rasmussen. Han deltog i B-gruppen over 5 runder og han endte som en meget flot vinder af gruppen. Der er dog andre i vores klub, som bestemt også kan. Klaus Berg deltog i Sondex Cup i Kolding. Det gjorde han også sidste år og udfaldet blev lige så succesfuldt som sidst, nemlig en fornem samlet vinder. Den 20. april afholdte vi vores Generalforsamling. Fremmødet var rigtig flot og jeg syntes, at vi havde nogle rigtig gode dialoger om rigtig mange ting. Et så flot fremmøde bekræfter mig blot i, at vi alle er rigtig glade for vores klub og gerne - til stadighed – vil være med til at udvikle den til alles tilfredshed. Det var også i foråret at Mads Andersen opnåede sin anden IM-norm. Den scorede han i Liechtensteiner Schachopen, hvorfor han nu er meget tæt på at kunne kalde sig International Mester i skak. I løbet af foråret afholdt vi også vores ”Bymesterskabs” turnering. Denne titel gik i år til en ”gæst” af vores klub, nemlig Carsten Brølling fra SK68. Fra den 7. til den 9. maj stod den så på Ungdoms Danmarksmesterskaberne på Morten Børup Skolen. Det var andet år i træk, at vi havde fået tildelt dette mesterskab. Borgmester Jørgen Gaarde stod for åbningen og foretog det første træk og i løbet af weekenden, fik vi tillige besøg af kuglestøder Joachim B. Olsen. I år var der tilmeldt hele 91 børn/unge mennesker og det var igen et super arrangement. Jeg vil i den forbindelse gerne have lov at takke alle I, som var med til at gøre dette arrangement muligt. Uden alle jeres hænder, ja da ville vi ikke kunne have gennemført dette mesterskab. Vi fik da også kun rosende ord fra såvel deltagerne som disses forældre/leder samt fra DSU, så selv om vi i år ikke selv kunne mønstre nogle danmarksmestre, ja så var selve stævnet bestemt en succes. I maj måned havde vi også et 4-mands hold i Nyborg til Pokalturneringen 2010. Selv om forventningerne var høje blandt deltagerne – Benjamin, Morten, Tavs og Bjarne Ras-\nmussen, ja så blev det kun ”ligeved og næsten”, men bestemt en oplevelse rigere for de fire. På dette tidspunkt er det så, at vi normalt pakker sammen og først tænker skak igen efter sommerferien. Sådan blev det dog ikke helt i år. Pludselig dukkede der nemlig en mulighed op, som vi ikke kunne sige nej til. Peter Heine ville nemlig gerne holde en ”mini-turnering” mellem ham og Mads Andersen. En dobbeltrunde over dagene 29. og 30. maj. Formålet med denne match var dels, at den nuværende bedste spiller i Danmark skulle spille mod det mest åbenlyse talent i Danmark i gennem de seneste mange år. Sidegevinsten – hvilket dog absolut også var det helt store mål for Peter Heine – var, at såfremt han kunne vinde begge partier, ja så ville han som den eneste dansker nogensinde kunne opnå en rating på 2700 ! Vi fik det i stand på Sophiendal Gods og ud fra de tilbagemeldinger, som vi fik af såvel spillerne som af de mange tilhører, som der kom i løbet af disse to dage, ja så var det en glædelig succes. Resultatet blev – denne gang – sejr til Peter Heine i begge partier og målet på de 2700 blev nået, men lad os nu se, det kunne jo være, at der kommer en revanche i stand og så ved man jo aldrig ☺ Der er dog også andre, som ikke helt kan slippe brikkerne i så lang en periode, som sommerferien vare. Således deltog 6 af klubbens medlemmer – Colin, Asger J., Bjarne B., Jesper, Jørgen og Jens Kr. – i Vejleturneringen, der løber i foråret og slutter i juni måned. Såvel Bjarne R. som Jesper vandt deres respektive grupper. Klaus deltog i IM turneringen i Chess House og opnåede en flot 4. plads. Den traditionsrige Politikken Cup havde i år deltagelse af 2 fra vores klub, nemlig Morten og Jesper. De har skrevet nogle beretninger som er lagt ind på nettet og såfremt de ikke var helt tilfredse med deres resultater ved brættet, ja så fejlede selve opholdet hvis ikke noget ! Klaus deltog sammen med Nicolai tillige i Horsens Lang Weekend 2010. Her sluttede han på en flot 2. plads mens Nicolai stod for en af de bedste rating gevinster. Jørgen og Jens Kr. fik dog ikke nok skak ved deres deltagelse i Vejleturneringen, så de tog sammen med Søren til Skødstrup Sommer EMT. Af de helt store stævner, ja der deltog Mads ved U20 VM i Polen. Det har bestemt været spændende at læse de beretninger som Ivan har sendt til vores hjemmeside og det gav udtryk af, at ikke alt kørte efter planen ( hvis der da var nogen plan ! ) Det samlede resultat var da også i orden, da han opnåede 7 af 13 mulige hvilket gav en rating gevinst og en placering over forventet. I løbet af sommerferien har klubben helt uventet fået diverse henvendelser fra nogle spiller, som gerne vil være en del af vores klub. Der er her tale om en tilgang der gør, at forventningerne til den kommende sæson f.s.v.a. vores 1. hold og 2. hold er rimelig store. Tilgangen består af følgende spiller:\nGM Peter Heine Nielsen GM Viktorija Cmilyte Jackie Andersen Niels Jørgen Fries Nielsen\n2682 2513 - ELO 2334 2266\nVi er naturligvis rigtig glade og stolte over, at de har valgt netop vores klub at melde sig ind i. Der skal da også lyde en rigtig hjertelig velkommen til dem alle og vi håber naturligvis, at de må få en rigtig god tid i vores klub. De kan alle være helt sikre på, at vi vil gøre vores til, at dette skal lykkes. I week-enden den 27. og 28. august deltog Mads i et sjovt arrangement i Chess House hvor de to bedste juniorer – udover Mads deltog Kristian Seegert - skulle spille mod to seniordanmarksmestre – nemlig Bo Jacobsen og Jørn Sloth. Der var tale om en runde lørdag hvor ungdommen havde sort og en runde søndag hvor de så havde hvid. Mads gjorde rent bord og vandt begge sine partier. Det samlede resultat blev 2½ - 1½ til ungdommen. Op til sæsonstart havde vi lavet en aftale med Peter Heine om at komme en tur ned i klubben og hilse på og lave et foredrag omkring hans virke som sekundant for verdensmesteren Anand og i forlængelse af dette, spille simultan mod de fremmødte. Dette blev virkelig en hyggelig aften. Tirsdagen efter havde vi så lavet en aftale med Mads om at komme ned i klubben og gennemgå nogle af de partier, som han spillede ved det overstået VM. Gennemgangen skulle dog kun gå indtil et vist punkt, hvor det så var meningen, at vi to og to skulle prøve at spille det færdigt. Det var utroligt såvel sjovt som lærerigt. Nu er vi så i gang med vores Klubmesterskab, men inden vi kan kåre en samlet vinder, da sker der dog også andet i klubben. I uge 42 – efterårsferien – afholder klubben den varslede GM-turnering. Den bliver spillet på Morten Børup Skolen og i forbindelse med denne turnering afvikles der en sideturnering. Her er alle mere end velkommen til at tilmelde sig. Tilmeldingen til denne sideturnering kan ske inde på nettet eller til Bjarne T. Vi håber naturligvis, at rigtig mange af jer vil lade jeres vej falde forbi spillestedet. Det kan oplyses, at samtlige 10 spiller er på plads og resultatet blev, at der er tale om en kategori 10 ( 2476 – 2500 ) Den 7. december sker der så to vigtige ting i klubben. Denne dag skal vi gerne kunne stille med 20 personer – man skal være fyldt 18 år (denne oplysning er mest tænkt til dem, som måske overvejede at tage deres oldebørn med ☺) – til status optælling hos Bauhaus i Viby. Det er fra morgenstunden og indtil om eftermiddagen. Vi håber naturligvis rigtig meget på, at man vil afse denne dag til at give en hånd med. Der vil naturligvis være fuld forplejning hele dagen. Og dagen slutter så til gengæld med det helt store brag af en julefrokost ☺ På rigtig glædelig gensyn nede i klubben.\nLidt af hvert (Af Peter Wheadon) Hermed en kort klumme fra agurketiden. Kan man selv opfinde en ny åbning? Det kan man sagtens. Jeg spiller e-mail-/korrespondanceskak med en ven i Holland og det har vi gjort i 10 år. Jeg forsøgte mig forleden for første gang med Bird's Åbning, altså 1.f4 hvortil min modstander svarede 1...g5!? Det havde jeg ikke set før men ifølge min database er det blevet spillet tidligere af Alexander Raetsky (ELO 2393) som spillede sort mod Peter Heine i en lynturnering i 2004. I begge partier blev fortsættelsen: 2.fxg5 h6. Den type stilling kan også opstå på den modsatte side af brættet efter 1.e c5 2.b4 cxb4 3.a3 som er anbefalet af GM Nigel Davies som en åbning, som hvid kan vælge for at overraske en hærdet siciliansk spiller. Denne åbning er ikke så ualmindelig, men alligevel kan den sikkert overraske. Den er blevet spillet af bl.a. Bird (!) og Capablanca. I mit korrespondanceparti har vi en form for Modtaget Benkö Gambit bare på den forkerte side af brættet. Modtaget Benkö opstår efter 1.d4 Sf6 2.c4 c5 3.d5 b5 4.cxb5 a6. I Benkö gambitten spiller hvid ofte 5.b6. I lynpartiet spillede Peter Heine i samme ånd som i Benkö ved at spille 3. g6 og det kopierede jeg. Således har vi nu: 1.f4 g5!? 2.fxg5 h6 3.g6. Mit korrepondanceparti fortsatte med 3...fxg6 4.e4 Sc6 5.Sf3 (5.Dg4 er et interessant alternativ) e5 6.Lc4 Lc5 7.b4!? hvorefter vi har følgende stilling: Hvids 7.b4!? ligner en Evans Gambit med den forskel at sorts bønder på kongefløjen er kompromitterede og f-linien er åben. Hvad hedder så denne åbning? Efter at min modstander havde spillet 1...g5!? skrev han, at han mente, at Bird (fuglen) fortjente at få sig en overraskelse. Så blev vi enige om, at åbningen hed "The Surprised Bird" (den overraskede fugls åbning). Men senere efter Evans Gambit indslaget, hvad skulle åbningen nu hedde? Vi enedes om "Surprised Bird Evans Gambit ". Sådan kan nye åbninger opstå! I næste udgave af klubbladet vender jeg tilbage til noget mere brugbart ved at anmelde en virkelig god bog nemlig "How to choose a chess move" (hvordan man vælger et skaktræk) af Andrew Soltis.\nGeneralforsamling i Skanderborg Skakklub Tirsdag den 20. april 2010 kl. 19.15 i Skanderborg Sundhedscenter Formanden bød velkommen og indledte med at give ordet til Asger, der (af en for referenten uvis årsag) bød forsamlingen på en øl/sodavand. Hermed var det gode forhandlingsklima sikret, og man kunne gå over til selve generalforsamlingen. Valg af dirigent: Bestyrelsen foreslog Kai. Applaus. Kai startede med at konstatere at generalforsamlingen var lovligt indkaldt, og at forsamlingen var beslutningsdygtig i henhold til vedtægterne. Bestyrelsens beretning: Anders gennemgik beretningen for det forgangne år. Han var godt klar over, at han nok havde glemt noget, og opfordrede derfor alle til at bidrage med stort og småt i Løberen og på hjemmesiden. Beretningen lød: Et godt år, som vi alle kan være stolte af! Både resultatmæssigt men også det som sker/ er omkring vores klub. Samtlige 4 hold blev nr. 2 hvoraf de 2 rykker op. 3. holdet til A-rækken og 2. holdt til Mesterrækken (vores mål for sæsonen sammen med at 1. holdet blev i 1. division, hvilket også skete) Fået 4 nye senior-medlemmer (Jens Kjeldsen, Jesper Dalberg, Holger Heiredal og en som jeg ikke lige kan huske navnet på) Ungdoms-DM i dagene 15. – 17. maj på Morten Børup Skolen. Arrangementet var en stor succes, og er blevet tildelt os igen i år. Der var 64 deltagere – 5 fra Skanderborg – Mads vandt U14 med 4½ af 5.\nLys nat. Vi har fået en FM (FIDE-mester) – Mads – opnået i Sveins 2. minneturnering i Norge i juni. 5½ af 9 og kom på de magiske 2300. Sommerskak for skolebørn i Kulturhuset – foregår over 2 dage.\nSkoleskak på såvel Morten Børup skolen som på Niels Ebbesen skolen. Kræmmermarked. 1. holdet tog på igen i år på ”træningslejer” i Mortens sommerhus. EM for juniorer i Italien – Mads deltog – 122 deltagere i U14 – nr. 6 med 6½ af 9. 19 år siden en dansker sidst nåede så langt – Peter Heine. VM for ungdom i Tyrkiet – Mads deltog – blev samlet nr. 5. DM i Skoleskak – Mads deltog og vandt uden at sætte point til. Julefrokost for den hårde kerne – dem som kunne komme igennem for senen. Det gjorde dog ikke omsætningen lavere. Tema-aften i januar måned. 2-delt; Først Nordea – hovedsponsor og efterfølgende Per Skjoldager og Jørn Erik Nielsen om emnet Nimzowitsch. Afholdelse af 2 Grand-Prix stævner under Skoleskakken. DM i Hillerød – Mads deltog i Landsholdsklassen og scorede 3½/9 og Morten vandt sin 5-runders gruppe med 4 point ud af 5. Skole-skak-afslutningen i klubben med spillere forældre, søskende og kammerater. Pokal-skak i Skødstrup – 4 mands hold – Benjamin, Morten, Colin og Bjarne R. – vandt og skal til DM i Nyborg d. 23. maj. Fra vores egne turneringer skal følgende fremhæves: Forsommerturneringen: 15 deltagere Vinder - Kai S. Munk. Skanderborg EMT 54 deltagere Morten, Tavs og Allan vandt deres grupper. Skanderborg Klubmester 30 deltagere Benjamin. Hurtigskakturneringen 50 deltagere En anden plads i alle 3 grupper. Ntårshandicap…… 8 deltog Benjamin vandt.\nOg fra vores deltagelse i fremmede turneringer: Juni, Hamburg: Klaus Berg Juni, Vejle: Colin og Jens Kr. vandt deres grupper. Tillige deltog Asger og Jørgen. Juli, Århus Chess Summer (IM-turnering): Klaus og Mads Juli, Skødstrup: Allan, Peter, Benjamin, Søren, Morten og Jørgen. Juli, Politiken Cup: Klaus, Mads og Morten. Oktober, Hurtigskak i Kolding: Mads deltog og vandt. December, Rilton Cup i Stockholm: Mads deltog.\nMarts, Bent Larsen 75 års fødselsdagsturnering i Chess House: Morten April, Kolding: Klaus vandt for andet år i træk – fik 4 af 5 = 1,25 mere end forventet. Og endelig: Den 28. marts – Hovedkredsmøde i 6 HK. Følgende hovedpunkter: Skødstrup og vi forsøgte at vælte Aage. Stor opbakning – 5 klubber har krævet et ekstraordinært Hovedkredsmøde – afholdes den 25. april kl. 13.00 i Chess House – alle er velkommen – eneste punkter er valg af samtlige poster. De to hovedkredse 6. og 9. bliver ikke lagt sammen. Genno ville vide, hvem der havde bestemt at 6. og 9. hovedkreds skulle lægges sammen. Specielt om det var noget der kom fra Unionen. Anders fortalte, at man på hovedkredsmødet sidste år havde givet bestyrelsen mandat til at undersøge muligheden, men at stemningen nu nok var at afvente et udspil fra DSU. Morten kunne fortælle at 9.HK havde klaget deres nød på delegeretmødet, og at DSU helst så en struktur med 4 hovedkredse, herunder en sammenlægning af 6. 9. og 7., men at det skulle komme nedefra. Herefter blev beretningen godkendt. Regnskabet: Bjarne konstaterede at regnskabet udviste et overskud, og så måtte det jo være information nok. Han kunne dog endvidere oplyse, at overskuddet var på knap 10.000 kr., og han gennemgik de enkelte poster. Aksel ville gerne vide mere om hvad der lå under udgiften Holdskak, når det jo var en kendt sag, at der indgik en del sponsorindtægter. Specielt ville han gerne kende Nordeas andel. Anders lod forstå, at det ville de helst ikke ud med. Kai ville vide, om egenkapitalen bare skulle vokse. Hertil blev svaret, at det skulle den naturligvis ikke. Den skulle bruges på aktiviteter hen ad vejen. Ivan roste Jørgen for hans indsats med kaffekassen, og Klaus opfordrede forsamlingen til at give Jørgen en hånd. Så det gjorde vi. Søren spurgte til underskuddet på EMT’en, hvilket gav anledning til en del debat. Bestyrelsen kigger naturligvis på det, og hidtil har det været håbet at de relativt gode præmier kunne trække spillere til. En af de ting man havde overvejet var at gå fra 7 til 5 runder, men det havde der ikke indtil nu været stemning for. Flere foreslog at man rykkede starten til efter skolernes sommerferie. Dette havde man hidtil undladt for ikke at kollidere med klubbernes egne turneringer, men ifølge Morten ville det kun ramme ChessHouse, og han opfordrede samtidig til at man regulerede præmierne. Så kunne vi klappe af regnskabet. Fastsættelse af kontingent: Kassereren foreslog på bestyrelsens vegne uændret kontingent, og så klappede vi igen. Bestyrelsens plan for aktiviteter i det kommende år: Anders fremlagde planen, der lød således:\nVi vil arbejde for, at vores klub til stadighed udvikler sig i en positiv retning, hvilket gerne skulle gøre, at ”man” gerne vil være en del af denne succes. Dette gælder både resultatmæssigt men lige så meget den sociale del. Konkret vil vi gerne: Fastholde vort medlemsantal Fastholde antallet skoleskakspillere. (Måske starte noget op på en anden skole?) Have at 1. holdet spiller med om oprykning. Afholde en GM- og IM-turnering i uge 42. (Hvor vi har mulighed for at tilgodese egne spillere) Noget der netop er kommet op er en dobbelt runde mellem Peter Heine og Mads her i Skanderborg. Peter Heine kan nå 2700 som den første dansker nogensinde. Han har pt. 2699 og får dermed en forventet score 1,8! Svend Norup kommer og kommenterer. Dette sker i weekenden 29. og 30. maj. Vi vil gerne iværksætte tiltag den kan forøge vores medlemstal – forslag velkomne. Og vi vil gerne iværksætte tiltag der kan forøve vores antal af sponsorer – forslag velkomne. Genno spurgte til hvor den planlagte mellem Peter Heine og Mads skulle spilles. Der er flere muligheder i spil, og der kom også forslag op på mødet. Aksel mente at det var en god ide med en IM/GM turnering og spurgte om hvem man havde tænkt sig som deltagere. Det ville Anders helst ikke svare konkret på endnu, men han oplyste at ambitionen var en turnering i kategori 9 svarende til et ratinggennemsnit på minimum 2450. Morten mindede om, at en IM-turnering kan laves meget billigt, og nævnte den genopståede Århus Chess Summer som eksempel. Peer oplyste, at ideen er at starte nedefra op bygge en positiv spiral. Søren fremsatte et forslag, som han mindede om, at han også havde fremsat sidste år. Han mente at man burde arrangere kortere turneringer med kortere betænkningstid i løbet af sæsonen. De nuværende 2 turneringer gør det for vanskeligt at komme ind i klubben. Den generelle stemning var positiv, specielt da Søren tilbød at være tovholder for turneringerne. Dog var der enighed om, at det ikke måtte være på bekostning af de eksisterende turneringer. Forslaget førte til en generel debat om betænkningstiden også i de eksisterende turneringer, bl.a. kunne Colin oplyse, at i Vejle blev partier der involverede unge spillere normalt spillet med 1½ time til hver. Konklusionen var at der var stemning for at prøve med holdskaktiden (1:45/40+0:30) i klubturneringerne. Indkomne forslag: Colin havde stillet forslag om at starte klubaftenerne kl. 18:30 i stedet for som nu kl. 19:00. Forsamlingens holdning var positiv. Kombineret med den nye betænkningstid, ville man opnå at være færdig en time tidligere end nu. Bekymringerne gik på om det ville medføre flere gevinster på udeblivelse. Men holdningen er at man skal være fleksibel. Samtidig blev der afsløret et behov for at få præciseret den anvendte ”default time”, altså hvornår man er kommet for sent. Forslaget vedtaget. Valg:\nSå var det tid til at klappe igennem! Bestyrelsesmedlem (kasserer) Bjarne Tornbjerg – villig til genvalg. Klap Bestyrelsesmedlem Colin Watson – villig til genvalg. Klap Bestyrelsesmedlem Jørgen Johansen – villig til genvalg. Klap Suppleant Kell Hansen – villig til genvalg. Klap Suppleant Søren Villefrance - ikke villig til genvalg. Bestyrelsen foreslog Benjamin Christensen. Klap Revisor Jørn Andersson – villig til genvalg. Klap Revisorsuppleant Erik Grønkjær – ikke længere medlem. Bestyrelsen foreslog Per Buttenschøn (der angiveligt havde indvilget). Klap Eventuelt: Punktet startede som traditionen byder med præmieoverrækkelse for Bymesterskabet. Kun Basis 2 var færdigspillet, og her blev resultaterne: Nr. 1 med 6 point: Anders Nr. 2 med 5½ point: Jesper Nr. 3 med 4½ point (korr. 18½) Aksel Og ratingpræmierne under 1200: Nr. 1 med 5 point: Erik J Nr. 2 med 4 point: Søren W Nr. 3 med 3½ point (korr. 21½): Kell Herefter gik ordet (også næsten ifølge traditionen) til Morten, der anbefalede folk at deltage i de store sommerturneringer, Politiken Cup og Baltic Sea Cup. Derudover mente han at Skanderborg Skakklubs Støtteforening burde integreres i moderforeningen. Kell ville gerne vide hvad det var for noget med en støtteforening. Herefter fulgte en længere debat om støtteforeningen, med gode indlæg fra bl.a. Genno, Peer m.fl. Colin (formand for støtteforeningen) rundede den af med at glæde sig for den store interesse for foreningens arbejde. En interesse der ikke havde været synlig de seneste år. Aksel spurgte til rygterne om vores problemer med spillestedet. Anders kunne fortælle, at vi kort og godt var blevet sagt op af brugerbestyrelsen for Bellis med det argument, at det ikke udelukkende var pensionister og efterlønnere, der deltog i klubbens arbejde. En kontakt til kommunen havde ikke umiddelbart kastet noget af sig. Næste step er et møde med den samlede brugerbestyrelse, hvor vi vil være repræsenteret af Anders, Jørgen og Per B. Mange holdninger kom frem, og bl.a. kan man da godt ærgre sig over at vi ikke har været opmærksomme på at blive repræsenteret i brugerbestyrelsen. Generelt har de andre brugeres holdning til skakklubben dog altid været negativ. Så var der lige uddeling af det fine plakettefyldte skakbræt til årets topscorer i holdturneringerne. Efter at have stået bedst ud af åbningen i samtlige sine partier de seneste år lykkedes det endelig for Leif at vinde denne pris. Stort bifald. Stigningen af EMT-afgiften fra 20 til 30 kr. pr. spiller fik også et par ord med på vejen. Kort og godt skulle vi jo bestemme, og den ekstra 10’er skulle tages fra præmierne, eller om vi skulle forhøje indskuddet til vores turneringer. Endelig mindede han om, at den\nikke var reguleret i rigtig mange år. Igen var der god debat. Morten kunne oplyse at det var blevet vedtaget på delegeretmødet, og at man samtidig lagde ansvaret for ELO-afgiften over til unionen. Det vil nok på sigt give flere spillere med ELO, og er i hvert fald en fordel for 1. hovedkreds, med deres store ELO-ratede turneringer som f.eks. Politiken Cup. Asger opfordrede folk til at slå koldt vand i blodet. For vores 7 runders klubturneringer er stigningen på 1,50 kr. pr. parti. Søren mente at man skulle tage 5 kr. mere i indskud og 5 kr. fra præmierne. Genno mente bare at man skulle sige nej. Anders mindede om Lynmesterskabet efter generalforsamlingen, men han kunne ikke huske hvem der vandt sidste år. Det kunne Mads godt, for det var nemlig ham. Anders opfordrede folk til at melde sig som hjælpere ved U-DM den 7. til 9. maj. Genno mente at vi skulle flytte vores generalforsamling, så den afholdes før delegeretmødet, så vi har mulighed for at sige NEJ! Anders oplyste at generalforsamlingens placering er fastlagt i vedtægterne, og opfordrede (igen i overensstemmelse med traditionen) Genno til at stille forslaget skriftligt på næste generalforsamling. Anders oplyste at vi havde fået en ny i den lange række af sponsorer. Denne ønskede at være anonym, men sponsoratet ville gå til enkelte spillere og fordele sig således: Første gang man bliver Mesterspiller – 500 kr. IM-norm – 2.500 kr. GM-norm – 5.000 kr. Opnåelse af IM-titlen (3. norm) – 5.000 kr. Opnåelse af GM-titlen (3. norm) – 10.000 kr. Det er et krav, at man spiller fast på et af klubbens hold. Søren var betænkelig ved anonyme sponsorater. Der kunne være etiske problemer med giveren. Anders oplyste at bestyrelsen kunne stå inde for sponsoren. Jørgen sagde at han altid havde betinget sig anonymitet dengang han drev virksomhed, ellers blev alle andre foreninger bare sure. Colin mente bare at det var fantastisk. Det gjorde Morten også, for nu kunne han få 500 kr. for at banke Colin den følgende tirsdag. Benjamin indkasserede bare sin plovmand, og det klappede vi af. Kell havde formidlet en ny mulighed for at tjene lidt penge til kluben. Vi skal assistere Bauhaus med deres statusopgørelse. Endnu var det dog ikke muligt at svare på præcis hvornår, bl.a. fordi der er noget med en lukkelov, der muligvis vil blive ændret. Formanden rundede af med et par opfordringer: Til at tage med til Nyborg og bakke op om vores hold i pokalturneringen Til at melde sig til Forsommerturneringen Til at hjælpe til ved Lys Nat arrangementet den 28. maj – eller bare kigge forbi\nOg til at tilmelde sig EMTâ€™en, som starter den 4. august. Derefter sluttede han med at takke bestyrelseskolleger, skoleskakledere og en del flere som referenten ikke lige fik med. Det klappede vi ogsĂĽ af. Kai takkede for god ro og orden, og sĂĽ var der lynskak.\nHammer - King, England 2010. Hvid trækker. Her spillede hvid 1. Dh8+ og sort svarede 1...Lg8. Hvordan skal hvid fortsætte?\nSvidler - Ponomariov, Astrakhan 2010. Sort trækker. Hvid har lige spillet Td2 hvilket fortjente et spørgsmålstegn. Kan du se hvorfor?\nKasparov - O. Tal, Israel 2010. Hvid trækker. 1.Dxa5 er et godt træk. Men Kasparov fandt et bedre træk da han spillede simultant for nylig.\nCheparinov - Havik, Gibraltar 2010. Sort trækker. Er det helt håbløst for sort eller har han remischancer? Hvad ville du gøre som sort?\nStilling fra Skanderborg EMT 2010 \n++ + +++ +Q\n++++ !++++" #+++$% &++' ()++)*+, -./012345\nVindertrĂŚkket?? Sort er i trĂŚkket og kan slĂĽ bonden pĂĽ g3 med skak. Den er jo ikke dĂŚkket idet f-bonden er bundet af lĂ¸beren! Er der tale om et vindertrĂŚk? FĂĽ svaret ved at se hele partiet andetsteds i bladet. (Asger J. Andersen - Finn Andersson)\nBror Johannes Larsen - Jesper Dalberg (Af Jesper Dalberg) I dag, i 7. runde af Politiken Cup, spillede jeg et parti som jeg godt vil dele med mine klubkammerater i bladet om muligt. ... Inden partiet var jeg i dårligt humør, dagen forinden havde jeg tabt til en ung Nordmand, et tab jeg ikke skulle have haft, og varianterne fra det parti var stadig i hovedet på mig da jeg vågnede. Jeg ville helst have fri i dag, for jeg var lidt skak-mat (!) efter gårsdagens tab. Jeg var forberedt på at spille noget vildt i dag, så måtte det briste eller bære, hurtigt skulle det være. Hvid: Bror Johannes Larsen, Norge ELO 1750 Sort: Jesper Dalberg, 1534 1. e4, e5 Jeg har, efter for meget tid sammen med Morten, opøvet et vist kendskab til Caro-Kann, men jeg ville have noget hurtigere. Om formiddagen, da jeg skulle forberede mig, kiggede jeg lidt på hvad Bror havde spillet som hvid tidligere i turneringen og så at han gerne ville have noget skotsk. Jeg kiggede lige i en halv time i men Opening Essentials, Vol. 1, som er om 1. e4., og blev enig med mig selv at hvis jeg kunne opdage en fejl i det fra ham, så ville jeg måske kunne får det hurtige parti jeg ledte efter. Enten det, eller så ville jeg nok selv begå en fejl i forviklingerne. Det så godt ud, derfor 1 ..., e5. 2. Sf3, Sc3 3. d4, exd4 4. Sxd4, Lc5 Jeg havde set at løberen nok skulle stå på c5 selvom der var andre muligheder, og hvis han så byttede springere, så er der en variant med Df6 som inviterede til fejl fra begge sider, dermed ville mit mål med et hurtigt parti jo kunne nås. 5. Sxc6, Df6 Som læst, så spillet. Bror spillede afbytningen ret hurtigt, og også næste træk blev spillet relativt hurtigt. 6. De2?! Jeg kunne huske at det ikke var her dronningen skulle stå, men derimod på d2, hvorfor vidste jeg ikke, det er bogen ikke dyb nok til, og iøvrigt ville jeg nok ikke kunne huske det alligevel, så jeg brugte nu tid for første gang. Faktisk omkring 15 minutter. Jeg vidste at man nok skulle slå med d bonden på c6, men det var jo med dronningen på d2. Da jeg havde tænkt længe nok over at blokeringen af løberen på f1 måtte være en større fejl end en blokering af den anden løber, kom...\n6. ..., dxc6 7. g3 Egentlig naturligt nok at han vil den vej nu, han spillede det som om han havde spillet det masser af gange, men det så nu alligevel lidt suspekt ud. Jeg havde aftenen forinden været til foredrag med Jacob Aagaard om angrebsskak, og første princip var: Få alle brikkerne med! Jeg ville gerne spille 7. ..., Lg4 med det samme, men det var ikke mat, så jeg besindede mig og huskede hvad Aagaard havde sagt: Byg op, få alle med, så angrib. 7. ..., Sh6 Springeren kommer ud, og g4 bliver dækket. Jeg vil gerne have hans løber til det udækkede g2 hvis han ville det. 8. Lg2, Lg4 Det kan ikke være dårligt for mig det her tænkte jeg nu. 9. f3 Tvunget. 9. ..., Lh5 Jeg ville holde presset på dronningen som efter min mening var fejlplaceret, og jeg ville invitere til fejl. 10. g4?? Taktikken virkede. Han spillede rent faktisk g4! Resten var nemt. 10. ..., Dh4+ 11. Kf1, 0-0-0 12. Sc3 Ellers er der mat på f2 efter Td1+. 12. ..., Sxg4 13. fxg4, Lxg4 14. De1, Df6 15. opg Kort men godt. Vi havde brugt en halv time, målet var nået og resten af dagen var jeg alm. Skak-tilskuer.\nMads til VM i juniorskak (Af Asger J. Andersen) Mads Andersen fra Skanderborg Skakklub har i de første 14 dage af august været i Polen for at repræsentere Danmark ved juniorverdensmesterskaberne i skak. Mesterskaberne er åbne for alle spillere under 20 år, og trods sine kun 15 år er Mads allerede Danmarks klart stærkeste spiller i denne aldersgruppe. Ved VM deltog 120 spillere fra 59 nationer, og blandt dem var ikke mindre end 20 stormestre og omkring 40 internationale mestre. Mads fik en lidt dårlig start på turneringen. Men fra runde 3 og frem til sidste runde spillede han på et meget højt niveau, hvilket blandt andet kan ses af at han ud af de 5 internationale mestre han mødte undervejs, spillede remis med de 4 og vandt over den sidste. Slutresultatet for Mads på 7 point i de 13 runder som VM turneringen varede, rakte til en placering over hans seedning i den bedste halvdel af feltet. Derudover var han meget tæt på at opnå den tredje og sidste IM-norm, som er delresultat til titlen som international mester. I Skanderborg Skakklub vil Mads, tirsdag den 7. september kl. 19, fortælle om sine oplevelser ved deltagelsen i VM-turneringen og gennemgå nogle af sine partier. Når han kommer hen mod slutningen af partierne, vil han lade tilhørerne få chancen for parvist at spille partiet færdigt! Dette arrangement finder sted i klubbens lokaler, Sygehusvej 7. Alle, også ikke-medlemmer af skakklubben, er velkomne!\nResultater i Vejleturneringen (Af Jørgen Johansen) Basis 1\nResultater i VRS. Emt. Turnering (Af Jørgen Johansen) Basis 1\nHyggeskak hver tirsdag Uanset om du er medlem af Skanderborg Skakklub eller ej, begynder eller øvet, ung eller gammel, så har klubben et godt tilbud til dig hver tirsdag. Eller en tirsdag det passer dig. Du skal bare møde mellem kl. 18.30 og 20.00. Du hører til dem, der gerne vil eller kun kan spille skak bare en gang imellem. Og kun et par timer højst. Hyggeskak eller hurtig/lynskak og få en lille hyggeskak. Mød blor frem der vil altid være nogen at spille imod. Dette er et nyt initiativ fra Skanderborg Skakklub, der på denne måde vil skabe mere opmærksomhed omkring skak. Et rigtigt spændende og udfordrende spil rigtig mange kender og læser om i de forskellige medier. Film, bøger, TV og aviser. Skanderborg Skakklub spiller i Sundhedscentret på sygehusvej i Skanderborg.\nStærk EMT. turnering af Skanderborgspillerne Det er vist nok mange år siden det er gået så godt for Skanderborg både med hensyn til resultater og deltagerantal (i år 20). Mester 1\n1. plads 2, " 3, " 1, " 2, " 3, " 1,-2, " 1,-2, " 3, " 1, " 2, " 3,-5," 3,-5," 3,-5," 1,-2," 1,-2," 3, "\nKlaus Berg Skanderborg Torben K. Sørensen Skødstrup N.J.Fries Nielsen Skanderborg Tavs Bjerre Skanderborg Benjamin Christensen Skanderborg Morten Rasmussen Skanderborg Carl-Evald Nielsen Randers Max Erik Hansen Evans Hans N. Poulsen Springeren Nicolaj L. Laustsen Åbyhøj Jens Ramsdal Åbyhøj Johnny Jensen Sk 68 Vagn Skov Andersen Horsens Torben Hansen VRS Jesper Dalberg Skanderborg St. S. Vestergaard Ikast Adam B. Hansen VRS\n6½ point 4½ " 4 " 5½ " 4½ " 4 " 4½ " 4½ " 4 " 6½ " 5 " 3½ " 3½ " 3½ " 5 " 5 " 4 "\n1, " 2, " 3,-4," 3,-4," 1, " 2, " 3, " 1, " 2, " 3, " Rating 1 Rating 2\nJørgen Christensen Tobias Dreisler Kurt F.N. Aalbæk Bjarne Tornbjerg Allan E.S. Andersen Torben Fogh Thpmas Nielsen Jørgen Johansen Buster Vest Jan Tastesen Mads Laugesen Lasse Ramsdal\n5 5 3½ 3½ 6 5 4½ 6½ 5½ 5 3 3\nHørning Hinmnerup Viby Skanderborg Skanderborg Viby Evans Skanderborg Åbyhøj Kjellerup Skanderborg Åbyhøj\nSkanderborg scorede samlet 74½ point hvilket giver en score på 50,7 % . Skanderborgpræmien deltes mellem Klaus Berg og Jørgen Johansen med hver 6½ point .\nAsger J. Andersen - Finn Andersson (Af Asger J. Andersen) Skanderborg EMT 2010 1.e4 e5 2.Nf3 Nc6 3.Bc4 Her ville jeg normalt have spillet Lb5 (spansk), men det er sidste runde, og der skal ske noget! 3...Bc5 Ventet. Men efter Sf6 ville jeg have spillet Sg5!? (prøjsisk). Nu bliver det i stedet italiensk. 4.0-0 Nf6 5.Nc3 0-0 6.d3 a6 7.Nd5 Springeren kan naturligvis ikke slås pga. exd5, og Sorts e−bonde falder. 7...b5 8.Bb3 h6 9.Bd2 d6 10.c3 Be6 11.Qc1? Slapt træk. Jeg har kig på h6, men a4 havde været skarpt. 11...Kh7 Overflødigt. Bedre var Lxd5. 12.h3 Bxd5 13.exd5 Ne7 14.Bc2 Ikke det bedste − men lusket! Hvis Sort forspiser sig på d−bonden, følger d4+ med officersge− vinst. 14...Ng6 15.d4! Alligevel et aggressivt træk! 15...exd4 16.cxd4 Bb6 17.Nh4 [17.a4 Qd7 18.axb5 axb5 19.Rxa8 Rxa8 20.Nh4 Nxd5 21.Bf5 Qe7 22.Qc6 Qxh4 23.Qxa8 Qxd4 24.Bc1 Qe5 25.Bd3 f5 Efter denne hidsige variant ville stillingen være nogenlunde lige!] 17...Nxd5 En kritisk stilling! Foreløbig har jeg ofret en bonde på at få noget angreb i gang. Hvor langt skal jeg gå? 18.Nf5 For overmodigt. Men det truer trods alt med en mat i tre: Lxh6, gxh6, Dxh6 og mat i næste. Sxg6 havde været godt. [18.Nxg6 fxg6 19.Be4! Ærgerligt at jeg ikke så det! Springeren kan ikke dækkes! (c6, Dxc6) 19...Ne7 20.Bxa8 Qxa8 Lille fordel til Hvid (kvalitet for bonde)] 18...Qf6 19.Bxh6 Fristende men skidt! 19...gxh6 20.Qxh6+ Kg8 21.g3 med ideen Sh4. 21...Nb4 22.Bb1 [22.Qh5 Qh8 23.Qxh8+ Kxh8] 22...Nc6 23.d5 Mit stille håb er Dxb2, dxc6, Dxa1, Sd7+!! og mat i næste. Men han spiller koldt og roligt Sd4. 23...Nd4 24.Nh4 Endelig får jeg lov at spille Sh4! Men det er faktisk for sent. 24...Nf3+?? Fristende men katastrofalt! Se efterfølgende variant hvad han kunne have gjort! [24...Ne2+ 25.Kh2 Bxf2 26.Nf5 Bxg3+ 27.Nxg3 Qe5 28.Rf3 Qxb2 29.Rf2 Qxa1 30.Rxe2 Rfe8 31.Rf2 Qd4 32.Rf1 og Hvids stilling ligger i ruiner!] 25.Nxf3 Qxf3 26.Bxg6 Nu er vi fremme ved DIAGRAMSTILL− INGEN! Sort slår g3 med skak, og det er ganske rigtigt et vindertræk − men for HVID!! Sort skulle have affundet sig med remis (se remisvarianten). Det er ærgerligt, men sta− dig bedre end at tabe! 26...Qxg3+ [26...fxg6 27.Qxg6+ Kh8 28.Qh6+ Kg8 29.Qg6+] 27.Kh1 Qf3+ [27...Qxg6 28.Rg1 Bd4 29.Rxg6+ fxg6 30.Qxg6+ Bg7 31.Rg1 Rf7 32.h4 Raf8 33.f4 Re8 34.h5 Re3 35.Kh2 Re2+ 36.Kh3 Kf8 37.h6 Bxb2 38.Qg8+ Ke7 39.Qc8 Re3+ 40.Rg3 Rxg3+ 41.Kxg3 Bd4 42.Qxc7+ Ke8 43.Qc8+ Ke7 44.Qe6+ Kf8 45.Qxd6+ Re7 46.Qxa6] 28.Kh2 fxg6 Sort er fortabt. Han kan heller ikke lave en flugtvej for kon− gen; se efterfølgende variant. [28...Rfe8 29.Bh7+ Kh8 30.Be4+ Kg8 31.Rg1+] 29.Qxg6+ Kh8 30.Qh6+ Kg8 31.Rg1+ Kf7 32.Qe6# 1-0\nSkanderborg triumferer i Vejleturneringen 2010 (Af Jesper Dalberg) Det var med opskruede forventninger jeg tilmeldte mig Vejleturneringen 2010. Jeg har som ny i klubben jo aldrig været der før, men havde kun hørt meget varme beskrivelser af turneringen og ikke mindst af stemningen dernede. Jeg var mildest talt lidt overrasket over at se at de jo "bare" var en skole, mine opskruede forestillinger om stedet havde placeret de mange deltagere i hver sin chesterfield stol i varme 1900-tals indrettede lokaler, muligvis med cigar og whisky efter kampene. Sådan var det dog ikke, men i orden - det var det bestemt. Der var styr på sagerne, selvom jeg grinede lidt indeni da turneringslederen under åbningen sagde: "Jeg kan træffes imellem 8 og 9 søndag morgen hvis der er nogle afbud, derudover skal I ikke forvente at kunne fange mig." - Javel ja. Der gik ikke lang til før jeg kunne fornemme hvad mine klubkammerater havde ment med at de syntes det var en god turneringen. Der var en dejlig imødekommende stemning, og en livlig skak-summen af folk der grinede og snakkede varianter, drillede hinanden på venskabelig vis. Der var i det hele taget intet ubehageligt at spore, og alle var imødekommende - også overfor mig, som de jo af naturlige årsager aldrig tidligere havde mødt. Ret unikt i forhold til hvad jeg ellers har oplevet indtil videre. Specielt gav det et vældigt liv at der var mange unge spillere som også alle var snaksaglige, og ikke kun med hinanden. Vi var 6 mand afsted fra skanderborg: Colin, Bjarne B, Asger J, Jørgen, Jens Kr. og mig selv. Der var 72 deltagere i turneringen i alt. Resultatmæssigt gik det over mine forventninger. Jeg trak længste stå i min gruppe med 6 af 7, men måtte nu alligevel dele med Alexander fra Evans, som tæskede alle (på nær mig naturligvis!). Colins gruppe var i den grad remis-ramt, og han kom ud med 50% med 3,5 som var en lille slat under forventet. Bjarne B og Asger J rendte med alle pengene i deres fælles gruppe. Bjarne på 1. plads med 5 og Asger lige i hælende med 4,5. Flot gået! Jørgens resultat var mindre heldigt, og jeg skal undlade at træde for meget i det. Jens Kr. var, som altid, overrasket over sin 3. plads med 4,5 af 7. Godt nok var det med korrektion og det hele, men den var da god nok og der kom lidt slanter i kassen - igen. Alt i alt en mægtig god turnering, både resultatmæssigt og ellers. Hyggelige mennesker som vi blot kan håbe på dukker op til vores egen EMT. Jeg deltager gerne igen næste år!\nKombiner med Peter Opgave1. 2.Txd5 og sort opgav. Hvis 2...Txd5 3.Dxg7+ Ke8 4.De7# Hvis 2...Tc7 3.Txc5 vinder en officer. Opgave2. 1...Lxa4 2.Txd8 Txd8 og hvid opgav. Der ville følge: 3.bxa4 Td2 . Sort har vundet en bonde og har et aktivt tårn. Nok til at få en verdensklassespiller til at opgive - når han er oppe mod en anden verdensklassespiller altså! Opgave3. 1.Dh5+ og sort opgav. Han kunne ellers have valgt mellem to måder at blive sat mat på.  1...Kxh5 2.Txh7+ Kg5 3.f4+ Kg4 4.Th4#.  1...gxh5 2.Txh7+ Kg5 3.h4+ Kg4 4.Tg7+ Kh3 5.Lg2#. Opgave4. 1...Lg5+ og spillerne enedes om remis. Der ville komme 2.Kxg5 Se4+ 3.Kf4 Sxd6 4.Ke5 . Den hvide konge slår sorts sidste bonde, men vil samtidig miste sine egne bønder.\nPeter Heine Nielsen fortæller kl. 19:00 om at arbejdet som sekundant for verdensmesteren\n5. runde, Skanderborg Sommer EMT\nMads fortæller kl. 19:00 om VM i juniorskak\n6. runde, Skanderborg Sommer EMT\n1. runde, Skanderborg Klubturnering\n7. runde, Skanderborg Sommer EMT\n2. runde, Skanderborg Klubturnering\nFirebyturnering i Kjellerup\n3. runde, Skanderborg Klubturnering\n4. runde, Skanderborg Klubturnering\nStormesterturnering, uge 42\nHoldskak, 1. division. Ude mod Læseforeningen (Odense).\nHoldskak, 1. division. Hjemme mod Viborg.\n7. og sidste runde, Skanderborg Klubturnering\nHoldskak, 1. division. Ude mod Aalborg.\n1. runde, Skanderborg Byturnering\nHoldskak, 1. division. Hjemme mod Esbjerg.\nHoldskak, hovedkredsen 30-01-2011\nHoldskak, 1. division. Ude mod Århus/Skolerne.\nHoldskak, hovedkredsen 06-03-2011\nHoldskak, 1. division. Hjemme mod Kjellerup.\nHoldskak, 1. division. Ude mod Herning. Holdskak, hovedkredsen\nOktober 2010 - Nr. 1